এদিকে, প্রধানমন্ত্রীর সিলেট সফরকে কেন্দ্র করে নগরজুড়ে বইছে উৎসবের আমেজ। শীর্ষ নেতাকর্মী থেকে তৃণমূল নেতাকর্মীদের মধ্যে ফিরেছে প্রাণচাঞ্চল্য। এছাড়াও নগরীর প্রতিটি পাড়ায় চলছে মাইকিং। দলীয় সূত্রে জানা গেছে, আগামী ২৩ নভেম্বর সিলেট যাবেন প্রধানমন্ত্রী শেখ হাসিনা। ওই দিন জালালাবাদ সেনানিবাসে একটি অনুষ্ঠানে যোগদান করবেন। পরে তিনি সিলেট সরকারি আলিয়া মাদ্রাসা মাঠে ভাষণ দেবেন। এক বছরের মধ্যে এটা হবে প্রধানমন্ত্রীর দ্বিতীয় সিলেট সফর। এর আগে গত ২১ জানুয়ারি তিনি সিলেট সফরে এসে আলিয়া মাদ্রাসা মাঠের বিশাল জনসভায় ভাষণ দিয়েছিলেন। সেই একই স্থানে এবারও বক্তব্য রাখবেন তিনি।